Ungal yettwarun s tutlayt n teqbaylitl ur yelli siwa d allal meqren deg ubrid n unaḍaḥ ɣef yedles d tutlayt n tmaziɣt.Ma yella nuɣal ɣer tallit i deg d-tlul tawsit-a ad t-id-naf d tallit ideg d-yekkar ugdud amaziɣ yettnadi izerfan d umkan i tutlayt-a.Imi myal yiwen d acu i d abrid yeḍfar akken ad yennaɣ ɣef tmagit-ines.Tafsut n tmanyin d tallit ibedlen tikli i tsekla n teqbaylit, d azamul i yernan ɣer umezruy n ugdud aqbayli i d-yewwin timunnent i deg nella ass-a nuɣal nettmeslay, nettaru s tutlayt n tmaziɣt.